Likatsin 97 (Art. 97). La wan tapakgsin chu nakalhkayawakan makgatanksana tapakgsin xapulakatsuntin chu makgatanksana xlak ixpulakni, nakalakgtsokga makgatanksana xalimapakgsin xalipulatamatni la litamakxtakgnit namakgantaxti ixlitalhkayawat. Akgchaxan kata ixlitalhkayawat, pala ixlilhkayawapalaka tunu taskujut, nila kitaxtu watiya tlan skuja nema ni xla lipulatamatni.
Lanka xpulakkaxlan Talakapun xalilakatum pulatamatni, tlan laksaka usu kalaksaka la makgatanksana xla xkilhpulakni usu makgatanksana tapakgsin xapulakatsuntin pala chuna taskini, makgantaxtina lipulatamatni usu xla ixtamakxtumit makgantaxtunanin chu mapakgsina xla pulatamat, wa xlakan natalakputsanan pala nichuna tlawamaka la wi xlitalakkaxlan. Na tlan skinikan putum makgatanksaninanin lipulatamatni katakxilhli la kgalhli ixtayat|Makgatanksana usu matanksanatapakgsit lipulatamatni.|(xli ́akgtutu lakstuntin)|Lanka ixpulakkaxlan Talakapun nalhkayawa chu namalakgsija xpumakgamakgtayan chu xamakgapitsin mapakgsinanin chu ixtaskujna mapakgsina. Matanksana tapakgsit chu makgatanksan nanatalhkayawanan chu nanatamalakgsijnan ixtaskujna mapakgsina chu ixmakgtayananin pumakgtankasan xapulakatsuntin chu xala pumakgatanksan xla ixkilhpulakni, nalay la wi tapakgsin chu ixtatlawat makgatanksana.|Kgatatin kata lata, limakxtum laksakkan tiku mapakgsina nawan, nak xa Lanka xpulakkaxlan Talakapun xla lilakatum lipulatamatni, ja ́e xla yanla nalhyawapalakan.|Xapuxku makgatanksana xa Lanka pulakkaxlan Talakapun, akxni namakglhtinan tu lilhkayawakanit nawan nak ixlakatin xpulakkaxtlawakan Tatapakgsit tu liyawamaka.|Mapakgsina: ¿Lilhkayawakanita xapuxku makgatanksana xamakxtun makgatanksaninanin xalakkaxlan xalilakgtum lipulatamatni, litayaya, tlawaya latá tu xlitlawat nak litilanka katiyatni chu natlawa, namakiy limapakgsin tipalhuwatapuwan xla pulatamat limakxtum limejikano chu xla Tapakgsin nema wi, chu li akxilhlit lata tlan nataxtu xa limakxtum?|Xapuxku makgatanksana: “Je ́e klitaya” mapakgsina: “pala nichuna tlawaya, lilakgatum lipulatamatni katamalakapún”.|Matanksananintapakgsin xapulakatsuntin chu makgatanksananin xa ixpulakni natatlawa ixlitayatkan nak ixlakatin Lanka xpulakkaxlan talakapun chu putum makgatanksaninanin lipulatamatni.